[ca] Aquest treball de final de màster està centrat a donar resposta a la pregunta principal de si la gamificació és una eina realment útil i viable dins les empreses espanyoles per a millorar l'engagement i la motivació dels treballadors. Per tal d'obtenir resposta a aquesta pregunta, s'han marcat un seguit d'objectius per anar assolint-los al llarg del treball a través de la revisió de fonts literàries i investigacions ja existents, l'estudi de casos d'èxit internacionals i nacionals, i l'anàlisi d'empreses espanyoles especialitzades en creació i assessoria en gamificació per a tercers. A més a més, per tal de dur a la pràctica els coneixements adquirits, s'ha creat una proposta de gamificació per a una empresa propera i coneguda per l'autora. A través de la profundització en el concepte de gamificació i l'estudi de casos d'implementació de sistemes gamificats en empreses, sobretot en àrees relacionades amb l'activitat que du a terme el departament de recursos humans, s'ha pogut entendre que la gamificació és una eina que utilitza els components propis d'un joc per incorporar-los a situacions no lúdiques, de tal manera que s'obtingui una motivació en els individus que els porti a modificar comportaments de manera voluntària, però, perquè es compleixi aquesta situació, el sistema ha de ser correctament desenvolupat tenint en compte quin és l'objectiu o conducta final que es vol aconseguir, més enllà de la simple diversió dels participants. Per tant, en tots els casos estudiats, s'ha pogut verificar que, si el sistema està ben creat i aplicat, la gamificació pot ser una eina molt potent per al futur de les empreses que decideixin emprar-la, ajudant-les a millorar l'engagement i la motivació dels seus empleats. Finalment, gràcies a la proposta de gamificació creada, s'ha pogut comprovar de primera mà la dificultat de crear un sistema gamificat correctament.

[en] This master's thesis is focused on providing an answer to the main question of whether gamification is a truly useful and viable tool within Spanish companies to improve employee engagement and motivation. In order to obtain an answer to that question, a series of objectives have been set to achieve them throughout the work through the review of literary sources and existing research, the study of successful international and national case studies, and the analysis of Spanish companies specialized in gamification creation and consulting for third parties. Furthermore, in order to put the acquired knowledge into practice, a gamification proposal has been created for a nearby and well-known company by the author. Through a deep dive into the concept of gamification and the study of case implementations of gamified systems in companies, especially in areas related to the activities carried out by the human resources department, it has been possible to understand that gamification is a tool that uses game elements to incorporate them into non-game situations, in such a way that it generates motivation in individuals that leads them to voluntarily modify behaviors. However, for this situation to be achieved, the system must be properly developed, taking into account the desired objective or final behavior to be achieved, beyond the mere entertainment of the participants. Therefore, in all the cases studied, it has been verified that if the system is well designed and implemented, gamification can be a very powerful tool for the future of companies that decide to apply it, helping them improve employee engagement and motivation. Finally, thanks to the created gamification proposal, the difficulty of properly creating a gamified system has been experienced firsthand.